Eiropas Parlamenta rezolūcija par Togo



Oficiālais Vēstnesis 092 E , 20/04/2006 Lpp. 0407 - 0409



P6_TA(2005)0181 Parlamenta ieņēmumu un izdevumu tāme 2006. finanšu gadam Eiropas Parlamenta rezolūcija par Parlamenta ieņēmumu un izdevumu tāmi 2006. finanšu gadam (2005/2012(BUD)) Eiropas Parlaments, - ņemot vērā EK līguma 272. panta 2. punktu, - ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [1], - ņemot vērā 1999. gada 6. maijā starp Eiropas Parlamentu, Padomi un Komisiju noslēgto Iestāžu nolīgumu par budžeta disciplīnu un budžeta procedūras uzlabošanu [2], - ņemot vērā 2005. gada 9. marta rezolūciju par 2006. gada budžeta procedūras pamatnostādnēm attiecībā uz II, IV, V, VI, VII, VIII(A) un VIII(B) iedaļu un Eiropas Parlamenta provizoriskās tāmes projektu (I iedaļa) [3], - ņemot vērā ģenerālsekretāra ziņojumu Prezidijam par 2006. finanšu gada Eiropas Parlamenta provizorisko tāmes projektu, - ņemot vērā provizorisko tāmes projektu, ko Prezidijs sagatavoja 2005. gada 11. aprīlī saskaņā ar Parlamenta Reglamenta 22. panta 6. punktu un 73. pantu, - ņemot vērā Reglamenta 73. pantu, - ņemot vērā Budžeta komitejas ziņojumu (A6-0106/2005), A. tā kā tehniska pielāgojuma rezultātā finanšu plāna 5. izdevumu kategorijā (Administratīvie izdevumi) maksimālā robeža attiecībā uz 2006. gada budžetu ir noteikta EUR 6528 miljonu apmērā [4]; tā kā šis tehniskais pielāgojums nozīmē EUR 45 miljonu pieaugumu 2006. gada cenās salīdzinājumā ar ģenerālsekretāru 2004. gada ziņojumā prognozēto summu; B. tā kā 2006. gads ir pašreizējā finanšu plāna pēdējais gads; C. tā kā ir jānostiprina 2004. gadā notikusī paplašināšanās un jāsagatavojas nākamajai paplašināšanās kārtai; D. tā kā 2006. gada tāme ir balstīta uz šādiem pamatrādītājiem — 40 darba nedēļas, tai skaitā četras nedēļas, kad deputāti tiekas ar vēlētājiem, 12 parastas sesijas un sešas papildu sesijas, 2,3 % algas pielāgojums un 7 % standarta samazinājums amatiem, kas nav saistīti ar paplašināšanos; E. tā kā Prezidijs pašlaik gatavo vairākus priekšlikumus un to finansiālā ietekme būs pieejama izskatīšanai tikai budžeta pirmajā lasījumā rudenī, Politiskās prioritātes 2004. gadā notikušās paplašināšanās nostiprināšana un gatavošanās nākamajai paplašināšanās kārtai 1. uzskata, ka 2004. gadā notikušās paplašināšanās nostiprināšana un gatavošanās nākamajai paplašināšanās kārtai ir svarīgs uzdevums saistībā ar Parlamenta 2006. gada budžetu; 2. izsaka bažas par lielo skaitu līdz šim vēl aizvien brīvo paplašināšanās amatu, kurus izveidoja 2004. un 2005. gada budžetā un no kuriem līdz 2005. gada beigām būs aizpildīti, iespējams, tikai 78 %; uzskata, ka kavēšanās ar paplašināšanos saistītajās darbā pieņemšanas procedūrās ir nožēlas vērta; pieprasa ģenerālsekretāram līdz 2005. gada 1.jūlijam sniegt ziņojumu par situāciju attiecībā uz pieņemšanu darbā; sagaida, ka ģenerālsekretārs tajā iekļaus konkrētus priekšlikumus attiecībā uz brīvo vietu aizpildīšanu tulkošanas jomā; 3. atzīmē priekšlikumu piešķirt EUR 13800000, kas jāiekļauj ierosinātajos budžeta posteņos, kuri paredzēti sagatavošanās pasākumiem saistībā ar gaidāmo Rumānijas un Bulgārijas pievienošanos (novērotāji, darbinieki, tulki un konferenču tehniskie darbinieki, iekārtas, darbības izdevumi un informācija), un sagaida, ka šo summu sīkāk precizēs pirmajā lasījumā; 4. atzīmē priekšlikumu izveidot 135 ar paplašināšanos saistītus amatus — 113 amatus Parlamenta Ģenerālsekretariātā (73 A*5/AD5 amati, 4 A*7/AD7 amati, 14 B*3/AST3 amati un 22 C*1/AST1 amati) un 22 amatus politiskajās grupās (10 A*5/AD5 amati, 4 B*3/AST3 amati un 8 C*1/AST1 amati) — un, ņemot vērā detalizētāku pamatojumu ierosinātajiem amatiem, iekļaus vajadzīgās apropriācijas pirmajā lasījumā. Efektīvs un racionāls apropriāciju izlietojums 5. vēlreiz uzsver to, cik svarīgi ir Parlamenta administratīvajiem izdevumiem piemērot pareizas finanšu vadības un stingras budžeta politikas principu; 6. aicina īstenot pārcelšanu citā amatā un līdzekļu pārdalīšanu nolūkā palielināt efektivitāti; uzskata, ka ir jāuzlabo vispārējais amatu aizpildes līmenis; 7. uzskata, ka Parlamenta līdzdalība iestāžu sadarbībā gan attiecībā uz izdevumiem, gan iespējamiem ietaupījumiem ir skaidri jānosaka budžeta dokumentācijā; sagaida, ka Parlamenta budžetā būs skaidri norādīti gan attiecīgie izdevumi, gan ieņēmumi no aizdevumiem, izīrēšanas vai pakalpojumu sniegšanas; 8. norāda uz to, ka darbinieku skaita palielināšanās turpmākajos gados ietekmēs pensiju maksājumus; gaida Komisijas administrācijas priekšlikumus par to, kā novērst pārmērīgu slogu uz parasto darbības budžetu, piemēram, izmantojot pensiju fondu. Ceļā uz vispusīgāku budžeta plānošanu 9. atzinīgi vērtē mērķi izveidot iestāžu kopīgu pieeju budžeta izklāstam; tomēr, lai padarītu budžetu vispusīgāku un skaidrāku, aicina veikt budžeta izklāsta tālejošāku reformu; atzīmē priekšlikumus attiecībā uz pārskatīto nomenklatūru un pieprasa administrācijai sniegt iepriekšējās un ierosinātās nomenklatūras salīdzinājumu, nodrošinot sīkāku izklāstu posteņu līmenī un ierosināto izmaiņu pamatojumu; atgādina Finanšu regulas noteikumus un iekšējos noteikumus attiecībā uz pārvietojumiem. Parlamenta tuvināšana pilsoņiem 10. atzīmē, ka pašlaik sagatavošanā ir priekšlikumi par Parlamenta informācijas un saziņas politikas uzlabošanu; gaida Prezidija priekšlikumus attiecībā uz Parlamenta vispārējo saziņas stratēģiju un informācijas biroju nozīmi; 11. gaida Prezidija priekšlikumus par informācijas biroju nozīmes pastiprināšanu, lai labāk sasniegtu pilsoņus; sagaida, ka tiks paredzētas apropriācijas jaunajiem informācijas birojiem Rumānijā un Bulgārijā; uzskata, ka informācijā, ko sniedz katrai dalībvalstij, ir jāņem vērā nacionālās atšķirības; sagaida sīku informāciju par attiecīgajiem cilvēkresursiem, kas jāpiešķir informācijas birojiem, tostarp viens preses sekretārs katrā birojā, kā arī grafiku viņu pieņemšanai darbā; 12. gaida priekšlikumus par apmeklētāju dienesta darba uzlabošanu; ir gatavs veikt vajadzīgos pasākumus, lai nodrošinātu, ka apmeklētāju grupām atmaksātie izdevumi labāk atbilst atšķirībām no patiesajiem izdevumiem, ka apmeklētāju programmas ir pieejamas visās oficiālajās ES valodās un ka apmeklētājiem piedāvātās programmas ir labākas; 13. uzskata, ka Europarl tīmekļa vietne ir būtisks instruments Parlamenta informācijas politikai un ka tā būtu jāpadara lietotājiem draudzīgāka. Parlamenta darba kvalitāte un efektivitāte 14. atzīmē ģenerālsekretāra priekšlikumus, lai nostiprinātu Parlamenta administrācijas reformu "Vajadzību nodrošināšana" ar mērķi uzlabot deputātiem sniegtos pakalpojumus; aicina šos priekšlikumus realizēt praksē, it īpaši tos, kas attiecas uz palīdzību deputātiem viņu likumdošanas darbā, tostarp projektu komandu izveidē; uzsver, ka nepieciešamajai specifiskajai informācijai arī jābūt pieejamai deputātiem salīdzinoši īsā laikā; 15. mudina uzlabot ar tulkošanu saistīto atbalstu parlamentārajā darbā; aicina palielināt rakstiskās tulkošanas spēju, lai deputāti varētu strādāt ar dokumentiem savā valodā; aicina nodrošināt politiskajām grupām un to darba grupām tulku labāku pieejamību, kā arī aicina administrāciju veikt vajadzīgos pasākumus attiecībā uz telpām un darbiniekiem; ierosina koordinētu pieeju, kas paredz iesaistīt pārējās iestādes, lai varētu izmantot kopīgā darba rezultātus; 16. uzsver, ka Eiropas Parlamentam jādarbojas saskaņā ar savām prerogatīvām; tādēļ izsaka atrunas par tādu pasākumu izstrādi, kuri saistīti ar to tiesību aktu transponēšanu un īstenošanu, kuri ir Komisijas kompetencē; norāda, ka uzlabotai Likumdošanas observatorijai Parlamenta tīmekļa vietnē ir jābūt viegli pieejamai pilsoņiem un plašsaziņas līdzekļiem. Personāla politika un pieprasījumi attiecībā uz amatiem, kas nav saistīti ar paplašināšanos 17. uzskata, ka ir svarīgi uzlabot, vienkāršot un paātrināt darbā pieņemšanas procedūras, lai tās nepadarītu pārmērīgi ilgstošas; ar bažām atzīmē, ka Parlamenta Ģenerālsekretariātā ir 750 brīvi amati un ka vēl 150 amatus ieņem palīgdarbinieki vai līgumdarbinieki; 18. atzīmē, ka šajā posmā Parlamenta Ģenerālsekretariātā netiek prasīti jauni amati, kas nav saistīti ar paplašināšanos, un sagaida, ka visi pieprasījumi pirmajā lasījumā būs pienācīgi pamatoti; 19. atzīmē, ka priekšlikumi attiecībā uz jauniem amatiem, pastāvīgo amatu un pagaidu amatu paaugstināšanu, amatu pārveidošanu un iespējamu ad personam paaugstināšanu amatā Parlamenta Ģenerālsekretariātā ir atlikti līdz pirmajam lasījumam; izsaka nožēlu par to; atzīmē priekšlikumu attiecībā uz 48 amatu paaugstināšanu politiskajās grupas: 4 A*12 uz A*13, 2 A*11 uz A*12, 2 A*10 uz A*11, 2 A*6 uz A*9, 2 A*8 uz A*9, 1 A*5 uz A*6, 7 B*10 uz B*11, 1 B*8 uz B*9, 5 B*7 uz B*8, 4 B*6 uz B*7, 2 B*5 uz B*6, 2 B*3 uz B*4, 12 C*6 uz C*7, 2 C*2 uz C*3, 1 C*1 uz C*2; 20. uzsver vajadzību izveidot tādu amatā paaugstināšanas sistēmu darbiniekiem, kura būtu balstīta uz patiesajiem nopelniem, lai visefektīvāk strādājošajiem ierēdņiem nodrošinātu paātrinātas karjeras iespējas; aicina ģenerālsekretāru līdz 2005. gada 1. jūlijam sniegt pieprasīto progresa ziņojumu par pašreizējo situāciju, tostarp konkrētus priekšlikumus; gaida arī rezultātus ģenerālsekretāra un ģenerāldirektoru veiktajam pētījumam par amatā paaugstināšanas sistēmas darbību; 21. atzīmē paātrināto pāreju no palīgdarbiniekiem uz līgumdarbiniekiem; pieprasa ģenerālsekretāram līdz 2005. gada 1. jūlijam sniegt ziņojumu par situāciju attiecībā uz palīgdarbiniekiem, ārštata darbiniekiem un līgumdarbiniekiem Parlamenta Ģenerālsekretariātā un politiskajās grupās, tostarp par šādas pārmaiņas ietekmi uz visu iestāžu budžetiem; sagaida, ka Parlamenta administrācija skaidri norādīs šādas paātrinātas pārejas iemeslus un šādas izmaiņas ietekmi uz Parlamenta amatu sarakstu un darbinieku, to skaitā valodu pasniedzēju, statusu; 22. uzsver to, cik liela nozīme deputāta darbā ir personīgajiem palīgiem; gaida nākamos ziņojumus, kas ir jāsagatavo Prezidija darba grupai saistībā ar deputātu palīgiem; turklāt arī finansiālas pārskatāmības labad atbalsta nolikuma ieviešanu palīgiem. Citi jautājumi 23. aicina strikti īstenot jaunos noteikumus par smēķēšanu Parlamenta telpās; 24. atkārto prasību līdz 2005. gada 1. jūlijam saņemt atjauninātu informāciju par progresu saistībā ar vides vadības un revīzijas sistēmu (EMAS); 25. pieprasa papildu informāciju par darbinieku komandējumu izdevumu ierosināto palielinājumu 2006. gadā. Parlamenta budžeta vispārējais apjoms 26. atzīmē, ka ģenerālsekretārs provizoriskajā tāmes projektā ierosina šajā posmā noteikt budžeta apjomu 20 % apmērā no finanšu plāna 5. izdevumu kategorijas (Administratīvie izdevumi), kas atbilst EUR 1341600000 un ir par 5,5 % lielāks nekā 2005. gada budžets; patur tiesības sniegt galīgo nostāju par I iedaļas kopējo apjomu līdz Parlamenta pirmajam lasījumam; 27. atkārto savu nostāju par to, cik svarīgi ir noteikt Parlamenta budžeta apjomu, balstoties uz pamatotām, patiesām vajadzībām, lai 2006. gada beigās apropriācijas nevajadzētu atcelt; atzīmē priekšlikumu rezervē neparedzētiem izdevumiem iekļaut EUR 90456885 rezervi līdz brīdim, kad tiks formulētas jaunās prioritātes; uzskata, ka pirmajā lasījumā rezervē neparedzētiem izdevumiem jāiekļauj reālāka rezerve jaunām prioritātēm un neparedzētiem izdevumiem; 28. atgādina, ka Parlamenta politika attiecībā uz tā galveno ēku pirkšanu ir radījusi ievērojamus ietaupījumus; aicina atjaunināt plānu attiecībā uz ēku politiku īpašuma iegūšanai īsā un vidējā termiņā, tajā iekļaujot iespējas iegādāties telpas informācijas birojiem un Eiropas namiem; norāda, ka ir vairākas neskaidrības attiecībā uz nekustamā īpašuma projektiem Briselē un Luksemburgā, kurām var būt būtiska ietekme uz budžetu; * * * 29. uzdod priekšsēdētājam nosūtīt šo rezolūciju Padomei un Komisijai. [1] OV L 248, 16.9.2002., 1. lpp. [2] OV C 172, 18.6.1999., 1. lpp. Nolīgums grozīts ar Lēmumu 2003/429/EK (OV L 147, 14.6.2003., 25. lpp.). [3] Pieņemtie teksti, P6_TA(2005)0067. [4] Aprēķinātie neto ieņēmumi no darbinieku iemaksām pensiju sistēmā (EUR 180 miljoni 2006. gada cenās). --------------------------------------------------